Lubliniec: amunicyjŏ na fiszli
Lublinieccy policyjōny przijōnli zgłoszynie ô amunicyji znŏdniyntyj w jednym z dōmōw na terynie miasta. Pokŏzało sie, iże posiedziciel budōnku w czasie skludzaniŏ fiszle znŏd patrōny, co pochodzōm pewnikym z II wojny światowyj.
Wczorej po połedniu, z dyżurnym lublinieckij kōmyndy skōntaktowoł sie miyszkaniec, co poinformiyrowoł ô znŏdniyńciu amunicyje na fiszli swojigo budōnku miyszkalnego. Pokŏzało sie, iże w czasie skludzaniŏ izbōw, pod jednã z balkōw stropowych znŏd pŏrãdziesiōnt sztuk amunicyje do gwerōw. Tymczasowo ôbsztalowano było, iże zabezpieczōne ôd policyjōnōw znŏlezisko może być z ôkresu II wojny światowyj.
Mōndurowi spōminajōm, iże tyj zorty znŏleziska trzeba traktować poważnie. Winno sie tyż trzimać ôstrożność i we żŏdnym przipadku niy wolno tykać tyj zorty przedmiotōw, ani wybadować czym ône naprŏwdã sōm abo przenosić ich w inksze miyjsce.
Zdrzōdło i foto: KPP Lubliniec
gla_Latn szl_Latn szl_Latn szl_Latn nno_Latn